Steve Martin

Stephen Glenn ”Steve” Martin (s. 14. elokuuta 1945 Waco, Texas) on yhdysvaltalainen koomikko, näyttelijä, tuottaja, käsikirjoittaja ja muusikko. Hän aloitti uransa stand up -koomikkona, mutta siirtyi 1980-luvulla suosittujen komediaelokuvien jälkeen elokuvanäyttelijäksi. Martin on myös kirjoittanut näytelmiä, omaelämäkerran sekä kertomakirjallisuutta ja levyttänyt bluegrass-albumeita.

 Nuoruus 
Steve Martin syntyi vuonna 1945 Wacossa Texasissa ja varttui Kaliforniassa. Hänen isänsä oli näyttelijä.

Valmistuttuaan Garden Groven high schoolista Martin opiskeli näyttelemistä Santa Ana Junior Collegessa. Hän esiintyi opiskeluaikoinaan myös paikallisessa teatterissa ja komediaryhmässä Knott’s Berry Farm -teemapuistossa eteläisessä Kaliforniassa. Opiskeltuaan jonkin aikaa filosofiaa Kalifornian yliopistossa Los Angelesissa Martin keskeytti opintonsa ja aloitti koomikon uran.

 Ura koomikkona ja näyttelijänä 
Martin toimi yhtenä The Smothers Brothers Comedy Hour -ohjelman käsikirjoittajista vuodesta 1967 alkaen. Hän sai tästä työstään Emmy-palkinnon vuonna 1969. Martin kirjoitti myös muihin ohjelmiin, ja vuonna 1969 hän teki ensiesiintymisensä televisiossa ohjelmassa The Steve Allen Show. Martinilla oli jo 1970-luvun alussa pienimuotoista seuraajakuntaa, ja hän esiintyi monissa televisio-ohjelmissa. Hän oli usein mukana muun muassa The Tonight Show Starring Johnny Carsonissa, mutta läpimurtonsa hän teki 1976, kun hän juonsi Saturday Night Liven.

Saturday Night Liven jälkeen Martinin komediaesitykset alkoivat vetää täysiä saleja Yhdysvaltain suurimmilla esiintymispaikoilla. Hänen lausahduksistaan tuli myös kansallisia hokemia, ja hän yhdisteli komiikassaan älyllisyyttä ja hassuttelua sekä sanaleikkejä ja yllättävää fyysistä komiikkaa. Myös hänen levytyksensä alkoivat saada suosiota. Martinin ensimmäiset komedia-albumit Let’s Get Small (1977) ja A Wild and Crazy Guy (1978) myivät platinaa ja toivat Martinille parhaan komedia-albumin Grammy-palkinnot. Jälkimmäisen albumin laulu ”King Tut” nousi Billboardin singlelistan sijalle 17. Vuonna 2014 A Wild and Crazy Guy valittiin Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020.

Martin käsikirjoitti 1977 lyhytelokuvan The Absent-Minded Waiter (1977), joka oli myös hänen ensimmäinen elokuvaroolinsa. Se sai parhaan lyhytelokuvan Oscar-ehdokkuuden, ja sen jälkeen hän aloitti yhteistyön elokuvantekijä Carl Reinerin kanssa. Heidän yhteistyöstään syntyivät suositut komediat Superhulttio (1979), Kuollut mies ei palttoota kaipaa (1982), Tohtorin aivovaimo (1983) ja Paripeli (1984).

Martin nousi suosittujen komedioiden kautta elokuvatähdeksi, ja hän jätti stand up -koomikon uransa sivuun. Hän teki myös pienemmän yleisön rooleja ja esiintyi elokuvissa Pennejä taivaasta (1981), Toivoton tapaus (1984), L.A. Story (1991) ja Uskonpuute (1992). Suosittuja elokuvia olivat puolestaan Pieni kauhukauppa (1986), Roxanne (1987), Vauhdilla Chicagoon (1987), Herrasmieshuijarit (1988), Perhe on paras (1989) ja Morsiamen isä (1991). Roxanne toi Martinille Writers Guild of America -palkinnon elokuvasta. 


Martinin kirjoittama näytelmä Picasso at the Lapin Agile sai ensiesityksensä vuonna 1993. Seuraavan vuosikymmenen alussa Martin julkaisi kaksi novellia ja vuonna 2007 omaelämäkertansa. Martin on myös juontanut Oscar-gaalan vuosina 2001 ja 2003. Hänen 2000-luvun alun elokuviaan ovat Bringing Down the House – elämä on laiffii (2003), Villi tusina (2003) ja Villi tusina 2 (2005). Martin oli etsivä Jacques Clouseaun roolissa elokuvissa Vaaleanpunainen pantteri (2006) ja Vaaleanpunainen pantteri 2 (2009).

Martinin elokuvia 2010-luvun taitteessa ja sen jälkeen olivat Pientä säätöä (2009), Posketonta bongausta (2011), Vihdoin kotona (2015) ja Billy Lynn’s Long Halftime Walk (2016). Hän oli luomassa vuonna 2021 alkanutta televisiosarjaa Only Murders in the Building, jossa hänen lisäkseen ovat pääosassa Martin Short ja Selena Gomez. Se kertoo epätavallisesta rikoksia selvittelevästä kolmikosta.

Vuonna 2005 Martin sai kotimaansa arvostetuimman komediapalkinnon Mark Twain Prize for American Humour. Vuonna 2015 hän sai Yhdysvaltain elokuvainstituutin elämäntyöpalkinnon.

 Ura muusikkona 
Martin on taitava banjonsoittaja. Hän esiintyi Grand Ole Opryssa ensimmäisen kerran vuonna 2009, ja hän julkaisi samana vuonna bluegrass-albumin The Crow: New Songs for the 5-String Banjo, joka toi hänelle Grammy-palkinnon. Siinä olivat mukana myös banjonsoittaja Béla Fleck ja country-muusikot Earl Scruggs ja Dolly Parton.

Martin jatkoi levyttävänä muusikkona myös The Crow’n jälkeen. Albumilla Rare Bird Alert (2011) hän soittaa yhdessä bluegrass-yhtye Steep Canyon Rangersin kanssa ja Love Has Come for You (2013) on tehty yhteistyössä laulaja-lauluntekijä Edie Brickellin kanssa. Jälkimmäisestä albumista syntyi myös musikaali Bright Star. Sen ensinäytös oli vuonna 2014, ja Broadwaylle se päätyi kaksi vuotta myöhemmin. Martin ja Brickell kirjoittivat näytelmän musiikin, ja Martin itse kirjoitti näytelmän tekstin. Bright Star sai viisi Tony-ehdokkuutta.

 Yksityiselämä 
Martin on ollut kahdesti naimisissa.

 Tuotanto 
 Albumit 
Let's Get Small (1977)
A Wild and Crazy Guy (1978)
Comedy Is Not Pretty! (1979)
The Steve Martin Brothers (1981)
The Crow: New Songs for the 5-String Banjo (2009)
Rare Bird Alert / Steve Martin and The Steep Canyon Rangers (2011)Amazon.com

 Filmografia 
Elokuvat Vuosi Suomenkielinen nimi Alkuperäinen nimi Rooli 1978  Kersantti Pippuri  Sgt. Pepper's Lonely Hearts Club Band  tri. Maxwell Edison 1979  Muppet-elokuva  The Muppet Movie  röyhkeä tarjoilija Superhulttio  The Jerk  Navin R. Johnson 1981  Pennejä taivaasta  Pennies From Heaven  Arthur 1982  Kuollut mies ei palttoota kaipaa  Dead Men Don't Wear Plaid  Rigby Reardon 1983  Tohtorin aivovaimo  The Man With Two Brains  tri. Michael Hfuhruhurr 1984  Toivoton tapaus  The Lonely Guy  Larry Hubbard Joku minussa  All Of Me  Roger Cobb 1985  Hullu - hullumpi - Hollywood  Movers & Shakers  Fabio Longio 1986  Kolme kaverusta  Three Amigos!  Lucky Day Pieni kauhukauppa  Little Shop Of Horrors  Orin Scrivello  1987  Roxanne  Roxanne  C.D. Bales Vauhdilla Chicagoon  Planes, Trains & Automobiles  Neal Page 1988  Herrasmieshuijarit  Dirty Rotten Scoundrels  Freddy Benson 1989  Perhe on paras  Parenthood  Gil Buckman 1990  Gangsterilähiö  My Blue Heaven  Vinnie Antonelli 1991  L.A. Story  L.A. Story  Harris K. Telemacher Morsiamen isä  Father of the Bride  George Banks Grand Canyon – elämää kaupungissa  Grand Canyon  Davis 1992  Kuokkavieras  Housesitter  Newton Davis Uskonpuute  Leap of Faith  Jonas Nightengale 1994  Kohtalon peliä  A Simple Twist of Fate  Michael McCann Joulun hengenpelastajat  Mixed Nuts  Philip 1995  Morsiamen isä 2  Father of the Bride Part II  George Banks 1996  Kersantti Bilko  Sgt. Bilko  ylikersantti Ernest G. Bilko 1997  Espanjalainen vanki  The Spanish Prisoner  Jimmy Dell 1998  Egyptin prinssi  The Prince Of Egypt  Hotep (ääni) 1999  Nykistä sekaisin  The Out-of-Towners  Henry Clark Koukkusormi  Bowfinger  Bobby Bowfinger The Venice Project  The Venice Project  cameorooli Fantasia 2000  Fantasia 2000  juontaja 2000  Joe Gould's Secret  Joe Gould's Secret  Charlie Duell 2001  Vaarallinen potilas  Novocaine  Frank Sangster 2003  Bringing Down the House – elämä on laiffii  Bringing Down the House  Peter Sanderson Looney Tunes: Taas kehissä  Looney Tunes: Back In Action  herra Chairman Villi tusina  Cheaper by the Dozen  Tom Baker 2004  Jiminy Glick in Lalawood  Jiminy Glick in Lalawood  cameorooli Venetsian kauppias  The Merchant of Venice  cameorooli 2005  Shopgirl – tavaratalon tyttö  Shopgirl  Ray Porter Villi tusina 2  Cheaper By The Dozen 2  Tom Baker 2006  Vaaleanpunainen pantteri  The Pink Panther  tarkastaja Closeau 2008  Baby Mama  Baby Mama  Barry 2009  Vaaleanpunainen pantteri 2  The Pink Panther 2  tarkastaja Closeau Pientä säätöä  It's Complicated  Adam Schaffer 2011  Posketonta bongausta  The Big Year  Stu Preissler 2015  Vihdoin kotona  Home  kapteeni Smek (ääni) Love the Coopers  Love the Coopers  Kertoja/Rags the Dog (ääni) 2016  Billy Lynn’s Long Halftime Walk  Billy Lynn’s Long Halftime Walk  Norm Oglesby

 Kirjallista tuotantoa  
The Jerk (1979, yhdessä Carl Gottliebin kanssa)
Cruel Shoes (1979, esseitä)
Picasso at the Lapin Agile (1996, näytelmiä)
Shopgirl (2000, novelli)
Kindly Lent Their Owner: The Private Collection of Steve Martin (2001, taidekirja)
The Underpants: A Play (2002, näytelmä)
The Pleasure of My Company (2003, romaani)
The Alphabet from A to Y with Bonus Letter Z (2007, lastenkirja, kuvitus Roz Chast)
Born Standing Up (2007, omaelämäkerta)
An Object of Beauty (2010, romaani)
Late For School (2010, lastenkirja)

 Lähteet 

 Aiheesta muualla 


 SteveMartin.com

Luokka:Yhdysvaltalaiset näyttelijät
Luokka:Yhdysvaltalaiset koomikot
Luokka:Yhdysvaltalaiset elokuvakäsikirjoittajat
Luokka:Hollywood Walk of Fame
Luokka:Grammy-palkinnon saajat
Luokka:Primetime Emmy -palkinnon saajat
Luokka:Vuonna 1945 syntyneet
Luokka:Elävät henkilöt
Luokka:Seulonnan keskeiset artikkelit